Sepsis

Sepsis, juga dikenali sebagai keracunan darah, ialah suatu keadaan yang mengancam nyawa bilamana tindak balas badan manusia terhadap suatu jangkitan itu menyebabkan kerosakan kepada tisu dan organ dalam sistem itu sendiri. Tanda serta simptom yang biasa termasuk demam, kadar degupan jantung dan pernafasan yang tinggi, serta kekacauan mental.  Simptom-simptom yang berkait dengan suatu penyakit, misalnya batuk yang membawa kepada pneumonia atau disuria (dysuria, rasa sakit ketika membuang air kecil) dengan jangkitan buah pinggang barangkalinya juga memberi petunjuk mengenai keadaan ini. Gejala-gejala yang dijangkakan barangkalinya tiada pada individu yang begitu tua, muda atau mereka yang mengalami sistem imun yang lemah, yang mana suhu badan yang diukur sama ada rendah ataupun pada tahap yang normal.

Sebab dan diagnosis
Sepsis berpunca daripada tindak balas imun yang dicetuskan oleh suatu jangkitan. Jangkitan punca ini paling kerapnya datang daripada bakteria, tetapi ia juga boleh datang daripada fungus, virus ataupun parasit. Jangkitan-jangkitan ini pula tertumpu pada paru-paru, otak, saluran kencing, kulit dan organ abdomen. Faktor risiko yang ada termasuklah usia, sistem imun yang dilemahkan daripada penyakit seperti kanser atau diabetes, trauma major atau luka terbakar.

Rujukan